Anaon

An Anaon eo eneoù an dud varv, hervez ar relijion gatolik. Meur a gredenn, a lavar, hag a ober relijiel a zo stag ouzh an Anaonhttp://www.tresor-breton.bzh/2017/11/04/an-anaon-le-monde-parallele-breton-de-lau-dela/.

Gerdarzh
 Eus ar galianeg *and(e)dubno- → antumnos : "al lec'h don" → "ar bed dindan an douar" → "ar bed all" → "bed ar re varv" Jean-Paul Savignac, Merde à César p. 119 notenn 4, Paris : Éditions de la Différence, 2000  Georges Dottin, La langue gauloise pp. 227& 253, Genève : Slatkine Reprints, 1991 ..

An hevelep ger galianeg en deus roet annwfn, annwn e kembraeg, gant ar ster "ar bed dindan an douar" ivez  Geiriadur Prifysgol Cymru. Anaffuon, anaffuon, anaoün a gaver e krennvrezhoneg gant ar ster "eneoù ar re varv" Émile Ernault, Glossaire moyen-breton p. 29, Genève : Slatkine Reprints, 1976 .

Gant an Iliz katolik roman hep mar eo bet kemmet ar ster e Breizh, eus "ar bed dindan an douar" da "eneoù ar re varv". Ar ster kristen-se a gaver e Devri end-eeun.

Kloc'h an Anaon
Kloc'h an Anaon a vez lavaret eus ar glaz, al lezoù, da lavaret eo ar c'hloc'h a lakaer da seniñ goude marv un den er relijion gristen.

Plad an Anaon
Gwechall er gest, en iliz, e veze plad an Anaon : da noz an Hollsent e veze lakaet ur pladad boued dirak an ti evit an Anaon.

Deiziadur
Gouel an Anaon: an deiz goude an Hollsent, d'an 2 a viz Du.

Lennegezh
E Barzhaz Breizh ez eus ur c'han anvet Kanaouen ann Anaon

Lec'hioù
Bae an Anaon

Notennoù

Rummad:Marv
Rummad:Lec'hioù gwengelouriezh Preden
Rummad:Mojennoù ar mor